text:
Abaturage bo mu midugudu ya Rwamutabazi na Rugando, mu kagari ka Ndekwe, umurenge wa Remera, bavuga ko batewe urujijo nuko haje umushinga wo kubegereza amazi meza hagacukurwa imiyoboro, igashyirwamo impombo zitwara amazi, ndetse hakanubakwa ibigega, none amezi akaba abaye 6 batarabona amazi.
Aya mazi yari kugera ku batuye Ndekwe bikozwe n’umushinga wa AEE Rwanda, wubatse umuyoboro wa kilometero zisaga 7.
Ikibazo cyaje kuvuka mu gihe cyo koherezamo amazi ngo abaturage batangire kuvoma, aho ubugenzuzi bwakozwe n’ikigo gishinzwe iby’amazi mu Rwanda WASAC-ishami rya Ngoma, bwagaragaje ko impombo zakoreshwejwe ari nto cyane, ku buryo zishobora guturika, mu gihe hoherejwemo amazi.
Abatuye mu midugudu ya Rwamutabazi na Rugando yari kugerwaho n’aya mazi babwiye Imvaho Nshya ko bayabonagamo igisubizo, kuko kugeza ubu banywa amazi mabi bita ‘ibiziba’ bavoma mu gishanga cya Rugando, bakagaragaza ko abagiraho ingaruka zo kubatera indwara ziterwa n’umwanda zirimo inzoka zo mu nda.
Ntezirizaza Fidèle yagize ati “Twabonye umushinga uduha amazi, bacukura imiyoboro, bashyiramo amatiyo, turishima ngo noneho tugiye kubona amazi meza, ariko impeshyi irarangiye ntayo tubonye, turibaza ngo bashakaga kutwereka ko natwe izo mpombo zizatugeraho gusa?
Ntituzi niba ikibazo ari rwiyemezamirimo cyangwa ari WASAC, twifuza ko mwadukorera ubuvugizi ayo mazi bayadufungurire, turuhuke kunywa biriya biziba byo muri damu, bidutera inzoka.”
Kalisa Bonaventure na we yagize ati “Aya mazi twabonaga ari igisubizo, ariko ntayo twabonye, badusobanuriye ko ngo impombo bashyizemo ari mbi, ngo bazazikuramo bashyiremo inziza, noneho amazi abone kutugeraho.
Ubu twakomeje kunywa amazi y’iriba, ahubwo inzoka zigiye kuzatwica, amezi 6 arashize bashyizemo izo mpombo, ariko ubu tubirebesha amaso, yaheze mu nzira.”
Ubuyobozi bw’ikigo gishinzwe iby’amazi WASAC mu karere ka Ngoma bugaragaza ko nyuma yo gukora igenzura bagasanga impombo zakoreshwejwe ari nto cyane, ku buryo hashoboraga koherezwamo amazi zigaturika, habayeho kuba bahagaritse uyu mushinga.
Ubu ngo hari gukorwa ibiganiro n’umushinga wa AEE Rwanda, harebwa uburyo izo mpombo zasimbuzwa inziza, kugira ngo abaturage bazahabwe amazi azaramba, kandi ngo ni ikibazo kiri gukurikiranwa vuba.
Nambaje Aphrodise Umuyobozi w’akarere ka Ngoma, avuga ko ubu WASAC yamaze kwemerera akarere ko igihe gusimbuza impombo nto zari zakoreshejwe, hanyuma abatuye Ndekwe bakagerwaho n’amazi meza bari bategereje.
Yagize ati “AEE yakoraga igamije kureba ko amazi meza muri Remera yakwiyongera, WASAC yatwemereye ko kuri ariya amazi hashyizwemo amatiyo matoya, bazayasimbuza afite imbaraga ku buryo mu minsi iri imbere abaturage bazabona amazi meza.”
Umuyoboro w’amazi wa kilometero 7 niwo wubatswe n’umushinga wa AEE Rwanda ngo ugeze amazi meza ku batuye akagari ka Ndekwe, mu midugudu ya Rwamutabazi na Rugando.
Abaturage bo muri Nyamugari mu murenge wa Ndego mu karere ka Kayonza bavuga ko bakusanyije amafaranga arenga miliyoni 6 ngo babone amazi meza, ariko ngo barayategereza baraheba. Igitekerezo cyo (...)
Umuyobozi w’akarere ka Rwamagana Mbonyumuvunyi Radjab, arasaba abaturage batuye muri aka karere kwirinda gukongeza ingengabitekerezo ya Jenoside mu bana bato, ahubwo bakayikumira kugira ngo (...)
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


c: text/html

text:
Ni ubwoko bw’indabyo bukunzwe cyane muri iyi minsi aho usanga buri ahantu henshi. Ni indabyo rero zitarabya ziba zifite ibibabi by’icyatsi. Hari n’inini zazo zitwa Ranta zo zigira akabara k’umweru ku bibabi.
Izi ndabyo rero ziterwa hasi mu butaka zikaba zitabwaho muri ubu buryo :
unyuzamo agasuka mu gihe ubutaka bumaze gukomera.
gukuramo imyanda yaba irimo
kuduconga neza tukaringanira. Ni byiza kureka umuntu ubizi akaba ariwe uzikata.
hari igihe zizana udusimba ( utuntu tw’umweru dufata ku dushami twatwo) ni byiza kuzitera umuti icyo gihe.
byavuye mu makuru twahawe na Jardinier wabigize umwuga.
Imyororokere
Uko wita ku ndabyo za Petit de ranta
Ni ubwoko bw’indabyo bukunzwe cyane muri iyi minsi aho usanga buri ahantu henshi. Ni indabyo rero zitarabya ziba zifite ibibabi by’icyatsi. Hari n’inini zazo zitwa Ranta zo zigira akabara k’umweru ku bibabi.
Labels: gutaka ubusitani

robotstxt: allowed

filter: keep


text:
Burya ngo hari zimwe mu mbuto zivugwaho kugira imimaro mu buzima bw’abazikoresha ariko ugasanga ababyumva bibatungura bitewe ahanini no kutabimenya.gusa urubuga healthambition.com rwandika ibijyanye n’ubuzima rusanga hari imimaro10 y’umuneke nayo itungura abantu kwiyumvisha. Ese waba ujya utungurwa n’umumaro w’urubuto uru n’uru ?
Dore imimaro 10 y’umuneke uru rubuga ruvuga ko itungura benshi.
1. Umuneke burya ngo wifitemo Potassium
Iyi potassium ituma umubiri ukora neza kandi igashyira k’umurongo umuvuduko w’amaraso. Ubushakashatsi bwakozwe na The new England journal of medicine, bugaragaza ko gukoresha ibiribwa bikungahaye kuri potassium nk’umuneke bigabanya ibyago byo kwibasirwa n’indwara y’umuvuduko ukabije w’amaraso ku kigereranyo kiri hejuru ya 40%.kandi ngo ikomeza amagufwa ikanarinda kurwara impyiko.
2. Umuneke wongera imbaraga
Cyane cyane mu gihe umuntu akoresha imbaraga nyinshi ngo ni ngombwa kurya imineke. Niyo mpamvu uzabona abakora siporo zitandukanye nka tennis barya umuneke mbere cyangwa mu mukino hagati.
3. Umuneke ufasha mu igogora (digestion)
Imineke yifitemo Fiber ifasha mu igogora (digestion), ifite kandi Fructo oligosaccharides zifasha umubiri gufata ibiwutunga k’uburyo bukwiye.
4. Imineke ifasha umuntu ufite udusebe mu gifu
Kurya imineke buri gihe bifasha umuntu ufite udusebe mu gifu kuko yifitemo ubushobozi bwo kwica amabagiteri atera utwo dusebe.
5. Yifitemo vitamin B6
Imineke kandi ikungahaye kuri vitamini B6, ifasha mu kurema hemogrobin imwe mu bigize amaraso. B6 kandi ifasha mu gushyira ku murongo isukari mu maraso. Umuneke 1 ugira agaciro gakubye incuro 5 ibinini by’iyi vitamini umuntu afata ku munsi.
6. Imineke ikungahaye ku myunyu ngugu itandukanye
Uretse amavitamini twabonye nka B6, imineke yifitemo imyunyu ngugu nka Magnesium, Manganese, Iodine, Iron na Selenium na Zinc. Imineke inagira vitamin C n’izindi z’ubwoko bwa B.
7. Imineke ifasha mu kwirinda indwara z’uruhu.
Uretse kuba wakoresha umuneke uwurya,ushobora no kwifashisha igishishwa cyawo mu gihe warwaye zimwe mu ndwara z’uruhu.
8. Imineke yagufasha mu kwirinda cancer.
Burya ngo imineke ifasha ba nyir’ukuyikoresha , dore ko yifitemo ubushobozi bwo kongerera umubiri ubudahangarwa . Ibi bigabanya ibyago byo gufatwa na cancer.
9. Imineke yagufasha kumva umerewe neza.
Umuneke ufite aside yitwa amino acid tryptophan . Iyi umubiri ubasha kuyihinduramo serotonin ifasha mu kumva umuntu amerewe neza kandi ikarinda umunaniro. Ibi bituma umuntu anasinzira neza.
10. Umuneke wagufasha mu kwirinda umunaniro.
Mu gihe umuntu yaraye akoze cyane ni ngombwa ko mu ifunguro rya mu gitondo afatamo umuneke. Ibi bituma yumva agaruye intege akaba yakongera gukora akazi ke nk’ibisanzwe.
Ni byiza kandi ni ingenzi ko abantu bafata imbuto kuko zifite akamaro kanini ku buzima bwabo , gusa biba byiza iyo umuntu azikoresheje neza kandi akamenya n’icyo ziba zimariye umubiri.
Umuneke ni rumwe mu ngero z’imbuto zifite akamaro kanini nkuko bitangazwa na healthambition dukesha iyi nkuru.
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Theoneste Niyikiza / Ibyishimo.com
43,290 total views, 1 views today


text:
Uko umushinga wawe utera imbere, ikintu ki ngenzi nukumenya gucunga igihe n’uburyo bw’imikorere. Ikigora umucuruzi nuguhitamo icyo agomba gukora nicyo atagomba gukora agaharira ibindi abandi.
Ugomba kuba ufite umwanya wo gufata igihe gukora ibyo abandi badakora, urugero gushaka amafaranga yo gushora mumushinga wawe, gushakira umushinga wawe inguzanyo, gushaka abagura ibyo ukora, no gukomeza gushimisha abakozi bawe. Bivuze ko ugomba gushaka abakunganira mu kumenyekanisha ibicuruzwa byawe na bashinzwe icunga mutungo.
Ugomba no gufata umwanya ukiyitaho. Hura nabagenzi bawe muhuje umwuga kandi ukore nibishoboka nanone ubone umwanya wo kuganira n’umuryango wawe.
Related Posts by Categories


text:
Batamuriza Jeannine, w’imyaka 13, wigaga mu mwaka wa kane mu kigo cy’amashuri abanza cya Rukira, mu karere ka Ngoma yapfuye nyuma yo kumira agafuniko k’ikaramu, atangira kuruka, ajyanwa kwa muganga ikitaraganya ariko ahita ashiramo umwuka.
Umunyamabanga Nshingwabikorwa w’umurenge wa Murama, ishuri ribanza rya Rukira riherereyemo, Buhiga Josué yabwiye Imvaho Nshya ko byamenyekanye ahagana saa cyenda z’umugoroba kuri uyu wa 04 Ukwakira 2016.
Yagize ati “Uwo mwana afite imyaka 13, yigaga mu mwaka wa 4, mu ishuri ribanza rya Rukira, byabaye saa munani n’iminota 50 gutyo, abarimu batubwiye ko umwana yamize umufuniko w’ikaramu (bouchon), nyuma babona ko umwana aruka, bahita batabaza kuko abana bari begeranye bari babonye icyo yariye.”
Akomeza avuga ko nyuma yo kubona bikomeye abarimu bihutiye kumugeza ku kigo nderabuzima cya Rukira, kiri muri metero zirenga 12 uvuye kuri icyo kigo cy’amashuri abanza, akihagezwa ahita apfa.
Gitifu ati “Abana bavuga ko yari yabanje kuwukanjakanja, ku buryo bikekwa ko yawumize bimutunguye, nyuma rero baramwihutanye, bakimugeza kwa muganga bakoze ibishoboka byose, ariko mu minota itarenze 3, umwana aba aracikanye (arapfuye)”
Nyuma y’urupfu rwa Batamuriza Jeannine, ubuyobozi bw’umurenge wa Murama n’ ubuyobozi bw’ishuri ribanza rya Rukira bahumirije abanyeshuri n’ababyeyi ba nyakwigendera.
Nyakwigendera Batamuriza avuka kuri Hategekimana Petero na Nyirabagenzi Jeannette, batuye mu murenge wa Rukira, akagari ka Buriba. Umurambo we urashyingurwa ku gicamunsi cyo kuri uyu wa 05 Ukwakira 2016.
Abaturage b’akagari ka Rugali, mu murenge wa Cyato, mu karere ka Nyamasheke, barashimira cyane Madamu Jeannette Kagame wubakiye abana babo urugo mbonezamikurire, ubu bakaba biga neza amashuri (...)
Ababyeyi, abarezi n’abanyeshuri bo muri TTC Mururu mu karere ka Rusizi, barasaba ko muri uyu mwaka w’amashuri hakorwa ibishoboka byose Laboratwari yabo imaze imyaka 10 yubakwa igatangira kubyazwa (...)
Hari hashize imyaka igera kuri 6 abahinzi b’icyayi bibumibye muri koperative y’abahinzi b’icyayi ba COTHEGA bagihinga mu mirenge ya Karambi na Cyato mu karere ka Nyamasheke, kitababyarira umusaruro (...)
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Gatsibo: Akarere karasaba ubufatanye n’abafatanyabikorwa mu kwesa imihigo
Ubuyobozi bw’Akarere ka Gatsibo bumurikira abafatanyabikorwa ibimaze kugerwaho Ubuyobozi bw’Akarere ka Gatsibo, buvuga ko hatabayeho ubufatanye n’abafatanyabikorwa, imihigo Akarere kaba karahize More...
Gatsibo: Abafatanyabikorwa b’Akarere barasabwa gutahiriza umugozi umwe
Umuyobozi w’Akarere ka Gatsibo mu biganiro n’abafatanyabikorwa b’Akarere Akarere ka Gatsibo karashishikariza abafatanyabikorwa bako gukorera hamwe barushaho gushyira mu bikorwa ibyo buri wese More...
DJAF Rubavu yatangije imurikabikorwa
Guhera tariki ya 28-29 Gashyantare, Abafatanyabikorwa b’Ihuriro ry’Icyerekezo (DJAF) akarere ka Rubavu bari mu gikorwa cyo kumurikira abatuye ako karere ibikorwa byabo (Open Day). Afungura ku mugaragaro More...


text:
Abana b'impinja bakunze guhura n'ibyo bamwe mu babyeyi bita uburwayi bwihariye ndetse ugasanga hari abahitamo kujya kubavuriza mu bavuzi gakondo. Aha twavuga nk'ibyinyo, igihorihori cyangwa icyo mu mutwe, ibirato cyangwa ibirimi, ndetse n'ikirondatumbo.
Mu kiganiro n'ikinyamakuru Izuba Rirashe, Dr Hategeka Ladislas, impuguke mu buvuzi bw'abana (pediatre) akaba anafite ivuriro rivura abana ryitwa "Cabinet Medical de Pediatrie”, arasobanura ibi Abanyarwanda bita indwara z’abana.
Igihorihori/icyo mu mutwe
Dr Hategeka avuga ko ubundi umutwe w'umuntu ugizwe n'amagufa atanu, abiri y'imbere mu gahanga, abiri yo hagati, ndetse na rimwe ry'inyuma. Ngo aya magufa rero aho ahurira haba hafite ishusho y'umwashi (rosange).
Ngo ku mwana w'uruhinja rero umutwe we uba utaraterana, bityo wa mwanya uhuza amagufwa ukagaragara cyane. Ibi rero ngo si ikibazo, ngo byakiba ahubwo umwana aramutse avutse umutwe we uteranye, ngo kuko umutwe cyane cyane ubwonko butazabona aho bukurira. Iki gihe ngo umwana aba yavukanye indwara yitwa craniostenose cyangwa indwara ya crouzon.
Kuba hari abana bagaragaza igihorihori cyane abandi ntibakigaragaze, Dr Hategeka yabisobanuye muri aya magambo "biterwa n'uko abantu na bo bagira itandukaniro. Iyo umwana umwe afite umutwe munini undi akagira muto byanze bikunze ntibagira igihorihori kingana”.
Ikindi ngo gishobora gutera kwigaragaza kw'igihorihori cyane, ni igihe umwana yahuye n'indwara ituma atakaza amazi (deshydratation) nka diarhee, cyangwa kuruka. Ngo icyo gihe umubyeyi yakagombye kumujyana kwa muganga bakamuha imiti ifasha umwana kugarura amazi mu mubiri.
Ngo haba n'igihe umwana avukana ikibazo cy'umutwe munini, afite indwara yo kugira amazi mu mutwe cyangwa se hydrocephalie, ngo umubyeyi yakagombye kwifashisha abaganga kuko na byo bivurwa.
Igihorihori cy'umwana gifunga byibura ku mezi 15, hakaba n'abo gifunga mbere yaho. Ngo iriya miti rero abaganga ba kinyarwanda bashyira ku mutwe w'umwana ngo baramuvura igihorihori, ngo ntacyo uba umaze.
Ibyinyo
Kugira ngo bavuge ko umwana arwaye ibyinyo, aba afite umuriro, aruka, ndetse anahitwa. Dr Hategeka avuga ko ibi biterwa no kwandura mu mara, ngo iyo ajyanywe kwa muganga agahabwa imiti arakira.
Ababyeyi benshi rero ngo bahita babajyana kwa muganga wa gihanga, maze bakabasuzuma ibyinyo kandi hafi ya bose babibabonamo kuko bareba ku ishinya y'umwana babona ifite ibara ry'umweru bakagira ngo nibyo maze bakabikura.
Dr Hategeka avuga ko ibyo bita ibyinyo aba ari ibiguri by'amenyo y'umwana (bourgeois dentaires), kandi ngo aho babikuye nta menyo ahamera. Ngo bikunze gukurwa ku mabwene yo hasi, dore ko ngo akenshi anamera mbere.
Usibye kandi no kutamera amenyo, ngo umwana ashobora gukurizamo ibindi bibazo, cyane ko babikora mu buryo butaboneye bw'umwanda ndetse no kudatera ikinya.
Dr Hategeka, arangiza abwira ababyeyi kutagendera ku bumenyi bubi budafite ishingiro, babona abana babo bafite ibibazo by'ubuzima bakabajyana kwa muganga bakavurwa mu buryo buboneye, bagahabwa n'inama ku buzima bwabo.
Imyororokere
Sobanukirwa n’ibyo Abanyarwanda bita “indwara z’abana”
Abana b'impinja bakunze guhura n'ibyo bamwe mu babyeyi bita uburwayi bwihariye ndetse ugasanga hari abahitamo kujya kubavuriza mu bavuzi gakondo. Aha twavuga nk'ibyinyo, igihorihori cyangwa icyo mu mutwe, ibirato cyangwa ibirimi, ndetse n'ikirondatumbo.


text:
sam.
02
juil.
2011
ISOMO RYA MBERE
Igitabo cy’Intangiriro (Intg 46, 1-7.28-30)
Muri iyo minsi, 1Israheli ashyira nzira, ajyana ibyo yari atunze byose. Ageze i Berisheba, atura ibitambo Imana ya se Izaki. 2Nuko Imana ibwira Israheli imubonekeye nijoro mu nzozi iti «Yakobo, Yakobo.» Na we arasubiza ati « Ndi hano. » 3Iramubwira iti « Ndi Imana, Imana ya so. Witinya kujya mu Misiri, kuko nzahakugirira umuryango ukomeye. 4Nzamanukana nawe mu Misiri ; byongeye kandi, ni jye uzakuzamurayo. Kandi Yozefu ni we uzahumbya amaso yawe. »
5Yakobo ava i Berisheba. Nuko abahungu ba Israheli bashyira se, abana babo n’abagore babo, ku magare Farawo yari yohereje ngo abazane. 6Bajyana imikumbi yabo n’ibyo bari barungukiye mu gihugu cya Kanahani byose. Nuko Yakobo agenda yerekeza mu Misiri, hamwe n’urubyaro rwe rwose. 7Abahungu be n’abakobwa be, n’abana babo bose, mbese urubyaro rwe rwose, abajyana mu Misiri. 28Yakobo atuma Yuda kuri Yozefu ngo bahurire muri Gosheni. Nuko bagera mu gihugu cya Gosheni. 29Yozefu ateguza igare rye, maze ajya gusanganira se Israheli muri Gosheni. Akimubona aherako amugwa mu nda, ararira, bishyira kera amuhobera. 30Israheli abwira Yozefu ati « Noneho n’aho napfa nta cyo bitwaye, ubwo maze kukubona ukaba ukiriho. »
ZABURI (Zab 37 (36), 3-4, 18-19, 27-28, 39-40ac)
Inyik/ Agakiza nk’intungane gaturuka kuri Uhoraho
Iringire Uhoraho kandi ugenze neza,
kugira ngo ugume mu gihugu kandi uhagirire amahoro.
Nezezwa n’Uhoraho,
na we azaguha icyo umutima wawe wifuza.
Uhoraho ateganya iminsi y’ab’indakemwa,
n’umugabane wabo uzahoraho ubuziraherezo.
Ntibazakorwa n’ikimwaro igihe cy’amage,
n’igihe cy’inzara bazarya bahage.
Irinde ikibi maze ukore icyiza,
ni bwo uzagira aho utura ubuziraherezo ;
kuko Uhoraho akunda ibitunganye,
kandi ntatererane abayoboke be.
Agakiza k’intungane gaturuka kuri Uhoraho,
ni we buhungiro bwazo igihe cy’amakuba.
Uhoraho arabafasha, akabarokora,
kuko ari we bahungiyeho.
IBANGONDIRIMBO RIBANZIRIZA IVANJILI (Yh 16, 13)
Alleluya Alleluya.
Nyagasani, duhe Roho nyir’ukuri, maze atuyobore mu kuri kose.
Alleluya.
IVANJILI
+ Matayo (Mt 10, l6-23)
Muri icyo gihe, Yezu yabwiye Intumwa cumi n’ebyiri ati 16«Dore mbohereje nk’intama mu birura ; murabe rero inyaryenge nk’inzoka, mube n’intaryarya nk’inuma. 17Muritondere abantu kuko bazabagabiza inkiko zabo, kandi bakabakubitira mu masengero yabo. 18Bazabajyana imbere y’abatware n’abami ari jye muzira, kugira ngo mumbere abagabo mu maso yabo n’imbere y’abanyamahanga. 19Igihe rero bazabagabiza inkiko, ntimuzakurwe umutima n’ibyo muzavuga n’uburyo muzabivuga; icyo muzavuga muzakibona icyo gihe, 20kuko atari mwe muzavuga, ahubwo ni Roho wa So uzabavugiramo. 21Umuvandimwe azatanga uwo bava inda imwe ngo bamwice, umubyeyi n’umwana we bibe uko; bazahinduka abababyaye, babicishe. 22Muzangwa na bose muzira izina ryanjye, ariko uzakomera kugeza ku ndunduro, uwo ni we uzarokoka. 23Nibabahiga mu mugi uyu n’uyu, muhungire mu wundi. Ndababwira ukuri : Ntimuzarinda guhetura imigi yose ya Israheli, Umwana w’umuntu ataraza. »


text:
Kuko Umwami ubwe azaza amanutse ava mu ijuru arangurure ijwi rirenga... nuko ABAPFIRIYE muri Kristo nibo bazabanza kuzuka, maze natwe abazaba BAKIRIHO basigaye duhereko tujyananwe na bo].1 Abatesalonike4:16
Reka gutegereza imperuka kugira ngo uhe ubugingo bwawe Yesu!!! Kuko hariho imperuka ukubiri kuri twe:
1) hari ukugaruka kwa Kristo nasanga uri mu bazima,
2) hari n’urupfu rwa buri wese kuko ushobora gupfa mbere y’uko Kristo agaruka! Iyi niyo mperuka benshi twibeshyaho.
Nta wundi utanga ticket yo kuzabona ijuru, NI YESU KRISTO gusa. Ugihumeka wigire muri Kristo Weseee, unapfuye wigendere uri muri Yesu Nezaa. Iyo ni ticket y’ijuru, ibindi ni ubusa, iyo upfuye igitabo mu ijuru barazinga, si Misa nyinshi bazagusabira nyuma y’urupfu cg purgatory bizagira icyo bihindura.
Wige gukoresha iminsi yawe neza, kuko ntabwo uzi umunsi n’isaha. Uwiteka atwigishe, aha hari ubwenge. Amen
Dr Ivan Twagirashema


text:
Maze kuko ubugome buzagwira, urukundo rwa benshi ruzakonja.
Maze kuko ubugome buzagwira, urukundo rwa benshi ruzakonja. Ariko uwihangana akageza imperuka niwe uzakizwa. Matayo 24 :12-13.
Turi mu bihe bibi isi igenda igaragaza ko kugaruka k’Umwami wacu Yesu kutwegereye. Mu bintu bigaragaza ko kugaruka k’Umwami wacu kutwegereye, harimo ko ubugome buzagwira, abantu bakaba mu bihe birushya.
Noneho wa muntu witwa umukristo nawe aba muri iyo si irimo ibihe birushya. Nawe bimugiraho ingaruka. Ni umuntu ugira amarangamutima, ashobora kubabara, ashobora kurakara, ashobora kwangana, ashobora no kwihorera kandi abarurirwa mu bantu bategereje Umwami Yesu ko agaruka. Ibibera iruhande rwe aba ari kubireba ashobora kwifatikanya nabyo cyangwa akirinda ntabijyemo kandi akabishobora kubw’imbaraga z’Imana.
Iyo rero habayeho ibikorwa by’ubugome haba ari ku batazi Imana cyangwa kubo mu nzu y’Imana bamwe dukunze kwita abapagani bo mu rusengero, wa muntu w’Imana utegereje impanda y’Uwiteka aba ari kubireba ; amarangamutima ye ntatume yifata ahubwo agasanga yabyivanzemo noneho urukundo rugakonja, agatangira kwanga wa muntu cyangwa ba bantu bagaragaje ubugome haba ari kuri we cyangwa ku bandi.
Ibyo yabonye bikamukururira mu nzangano, mu guca imanza, kuvugavuga n’ibindi. Icyo gihe satani aba yamushyikiriye kuko aba afite urwango mu mutima we. Kuba hari icyabizanye ntabwo ari ikintu wa muntu yasobanura imbere y’Imana kuko aba yahindutse umwicanyi. Bibiliya iravuga ngo udakunda mwene se aba ari umwicanyi.Kuko rero Yesu yari azi ko ibyo bitazabura kuba, yongeyeho ati :
«uwihangana akageza imperuka niwe uzakizwa. », cyangwa mu yandi magambo uwihangana agakomeza akabakunda kandi ari abagome akageza imperuka niwe uzakizwa.Ijambo ry’Imana riragukangurira gukunda abantu bose, n’abaguhemukiye kuko Yesu yabivuze kera utari wavuka ngo batangire kukwanga kuva ukiri mu nda, yari abizi.
Harahirwa umuntu wihangana akageza kw’iherezo akibakunda.Yesu agushoboze. Gerageza gukura urwango mu mutima wawe kugira ngo uzaragwe ubwami bw’Imana. Ihangane, Yesu aragukunda kandi umusabe uti : « Data wera wo mw’ijuru, wari ubizi ko kubera ubugome buzagwira urukundo ruzakonja : none dore nanjye ibyo nabonye nibyo nkomeje kubona byakamuye urukundo muri jye, none mfasha umpe kubakunda bose kugira ngo nzaragwe ubwami bwawe, amen. »


text:
Amarerero y’abana b’abakene yatumye bashabuka bagira n’isuku
Ababyeyi b’abakene bo mu Karere ka Huye bishimira amarerero yashyiriweho abana babo kuko yatumye basigaye bisanzura nk’abandi bana.
Ayo marerero ari mu mirenge umunani muri 14 igize ako karere. Yashyizweho n’umuryango DUHAMIC- Adri mu rwego rwo gufasha ababyeyi bo mu cyiciro cya mbere n’icya kabiri cy’ubudehe kwikura mu bukene no gutuma abana babo biga.
Florence Mukanyandwi, umwe mu babyeyi barerera mu irerero riri mu murenge wa Rwaniro, avuga ko iryo rerero ryatumye umwana we ashabuka.
Agira ati “Umwana wanjye yaratinyaga ariko ubu byarahindutse. Ubona anishimye.”
Undi mubyeyi, ufite umwana w’imyaka itandatu ariko wagwingiye, avuga ko irerero ryatumye ryatumye ubuzima bw’umwana we bumera neza.
Agira ati “Kubera ubukene, igikoma ntiyari azi icyo ari cyo. Mbona kagenda kiyongera. Gasigaye kanishimye.”
Muri ayo marerero, ababyeyi basabwa gutanga mironko y’amasaka ku kwezi n’igiceri 100RWf cyo kuyashesha, kugira ngo babashe kunywa igikoma. Banasabwa gutanga amafaranga 300RWf ku gihembwe.
Tabeya Mukamisha, ukorera DUHAMIC-Adri mu Mirenge ya Kinazi na Rwaniro, avuga ko muri rusange uyu muryango umaze gushyiraho amarerero 32 mu mirenge umunani bakoreramo.
Avuga ko bayashyizeho batekereza abana b’abakene bo mu cyiciro cya mbere n’icya kabiri cy’ubudehe kuko ahanini ari bo batabashaga kwiga mu mashuri y’inshuke asanzwe. Ayo marerero ariko ngo yakira abana bose.
Agira ati “Hano I Kamwambi dufite abana b’abagenerwabikorwa 35, n’abandi batari ab’abagenerwabikorwa 45.”
Akomeza avuga ko isuku ari indi nyungu aba bana bagirira mu marerero. Kuko ngo barayitozwa kandi n’ababyeyi babo barabasukura mbere yo kuza ku ishuri.
Ibyo ngo binyuranye n’uko mbere birirwaga mu rugo, ababyeyi bigiriye mu mirimo batanitaye ku isuku yabo.
Serivisi z’uburezi mu Karere ka Huye zivuga ko kugeza ubu muri aka karere hari amashuri 98 yigisha abana batoya. Abamo gahunda y’irerero ni 68.


text:
Ivuguruye : Arimo kubaka amashuri ya miliyoni 300FRW yitura uburezi yahakuye
Kayiganwa Venantie, Umunyarwandakazi uba mu Bubiligi, arimo kubaka ibyumba by’amashuri by’agaciro kabarirwa muri miliyoni 300FRW yitura ikigo cy’amashuri abanza yizeho.
Kugeza ubu, kuri icyo Kigo cy’Amashuri Abanza cya Mwezi kiri mu Murenge wa Karengera muri Nyamasheke, amaze kuhuzuza ibyumba by’amashuri bitandatu bifite agaciro ka miliyoni 120FRW.
Iyo ukigera kuri iryo shuri, ubona ko ryubatse mu buryo butamenyerewe mu Rwanda. Ni ishuri ry’amatafari ahiye, rifite igisenge ubona ko kigezweho, cyubakishije imbaho mu buryo bubereye ijisho, rikagira aho abana bashobora kwidagadurira basobanurirana kandi bandika ku kibaho hanze y’ishuri.
Ibyo byumba bifite amadirishya n’imiryango ubundi tumenyereye kuri zimwe mu nsengero kandi ryubatse ku buryo abana bafite ubumuga bashobora gukirikira amasomo nta mbogamizi.
Andre Nsabimana, wari Umuyobozi w’Ikigo cy’Amashuri Abanza cya Mwezi, aya mashuri yubakwa, avuga ko bari bafite inyubako zishaje cyane zubatswe mu 1946.
Kayiganwa ahasuye ngo yasanze hari icyo akwiye kugira icyo akorera aho yavutse ndetse akanahakura uburere, agira uwo mutima wo gufasha barumuna be b’aho yakuriye.
Agira ati “Uyu mubyeyi yibutse gushima uburere n’ubumenyi yakuye iwabo afata iya mbere akora igikorwa nk’iki cy’indashyikirwa, kandi abikorana umutima we wose akora igikorwa kigaragara, abana bose bazaca hano bazajya bahora bamwibukiraho”.
Uyu mubyeyi Kayiganwa uba mu gihugu cy’ububiririgi, avuga ko igikorwa yagikoze abonye uko abana b’ i Mwezi bateye ubwuzu, ariko agasanga bigira mu mashuri ashaje, asanga bikwiye ko yarivugurura.
Ati “ Nabonye aba bana bigira mu ishuri rishaje nshaka uko narivugurura ngo babe ahantu hahuye nabo”.
Uyu mubyeyi kandi avuga ko iki gikorwa atari kampara ugereranyije n’ibikorwa bikomeye u Rwanda rumaze kugeraho. Avuga ko iri ari itafari ashyize kuri ibyo bikorwa byinshi u Rwanda rumaze kugeraho.
Yagize ati “Sinshobora gutekereza narimwe ko iki gikorwa cyanjye ari kamara. Imana yampaye ubushobozi ngo nshobore kubikora ntyo nanjye ngire icyo nongeraho. Nk’uko nasabye inshuti zanjye zo mu mahanga, mu bana w’iwacu ubyiyumvamo akumva umutima ubimubwiye yamfasha tukayarangiza”.
Hateganyijwe kubakwa ibyumba 13, mugihe ibyumba 6 byamaze kuzura hakazubakwa n’aho abana bashobora kujya bidagadurira.
Ubu abana bagiye gusezerera amashuri bigagamo ashaje kandi atakijyanye n’igihe babikesha uyu mubyeyi.
Biteganyijwe ko iyi imirimo yose izuzura itwaye amafaranga asaga miriyoni 300 z’amafaranga y’u Rwanda.
Ibitekerezo ( 5 )
Saho abakuye ugereranyije nahobarari.
mtawutogushimir kubwitag utanga.mom Imana iti"uwuzonkorra najew nzomukorra; ibisumba.I say God bless u
nguwo umunyarwanda nyawe ukunda urwamubyaye n’abandi bagere ikirenge mu cye
Imana iguhe umugisha kuko uri indashyikirwa.
GOD BLESS YOU MOM!


text:
Ibi ni byo bita guseba!!! Nyamugore abeshye umugabo we ko nyina arembye bityo ko agiye kumusura mu bitaro…
Umugore yabeshye umugabo we ko nyina arembye bityo ko agiye kumusura mu bitaro, aramureka aragenda. Nyuma y’icyumweru cyose yaje kugaruka ageze mu rugo asanga umugabo ari ku meza arimo kurya ibya saa sita ni uko amubaza amakuru y’umurwayi yagiye gusura uko ameze undi n’agahinda kenshi amusobanurira ukuntu nyina ameze nabi cyane ndetse ko ashobora no gupfa kuko yamusize atavuga kandi ataniyegura hasi ndetse ko yifuza gusubirayo vuba akamwitaho.
Umugabo yaramwihanganishije anamubwira ko yamusigiye ibiryo mu gikoni bityo ko yajya kwiyarurira akarya, umugore arabyemera gusa amwumvisha ukuntu bitewe n’ukuntu yasize nyina arembye cyane ko yumva atazi niba no kurya ari bubishobore.
Ubwo yagiye mu gikoni agezeyo atangazwa no gusanga nyina ari we uri mu gikoni atetse, akaba ari we warimo yita ku mukwe we muri icyo cyumweru cyose atari ahari kuko yaje kubasura umunsi uwo mugore ava mu rugo, yanga gusubirayo batabonanye! Nyamugore yahise yikubita hasi atakaza ubwenge….
SRC:IZUBA RIRASHE


text:
Kuba ari mwiza ntibivuga ko ari uwe!!!!!abandi bahanzi ibyabo biba urufaya mu binyamakuru ubwo si uwe!!! Ni abafite abagore basambanye bucya twabimenye none we ntavuga uwo babbyaranye ubwo ntamukunda
UKWEZI NAMWE MURANSETSA, NGO UMWANA MWIZA.HHHH NTAMWANA MUBI UBAHO NTANUWO WABONA KERETSE UMWANA UTABONA AMATA,MBESE IWABO BATIHAGIJE MUMIRIRE,CQ BATAMWITAHO KUMWE ABABYEYI BABIHARIRA ABAKOZI,NIBYUBONA UMWANA UKABONA NTA FLECHEUR AFITE,KANDI BURYA FLECHEUR ZUMWANA ZIBA MUNDA MUMUBIRI.
Nyina yitwa milka sebukwe yitwa gakuba Bari bafite pharmacie imusanze
Nuko mwice miss vanessa byose birangire
Nuko mwice miss vanessa byose birangire
nishimira kdi ngashimira ukomutwitaho mutugezaho amakuru avugwa
ibyoturabibashimira cyane
She is beautiful. ..
jye ndamuzi ushaka kumumenya anshake
turabyishimiye, Kubyara ni ishema ntibiteye isoni habe nikimwaro. Ntibikagutere iphunwe nshuti yacu.
Abanyarwanda dukunda inkuru kiki mushaka kumenya nyina? Atweretse umwana mwizacyane félicitations nyinanawe igihe nikigera azagaragara.murakoze ubundi ukomeze umurere neza akomeza gukunda ishuri n icyinyabupfura.
Abanyarwanda dukunda inkuru kiki mushaka kumenya nyina? Atweretse umwana mwizacyane félicitations nyinanawe igihe nikigera azagaragara.murakoze ubundi ukomeze umurere neza akomeza gukunda ishuri n icyinyabupfura.
hey
uwo mwana nyina yitwa Milka l know her
Kubyara ni ishema ntibiteye isoni habe nikimwaro. Ntibikagutere iphunwe nshuti yacu. Turabyishimiye kandi


text:
Feb 25, 2016 Vainqueur Munyakayanza Ibiterane 0
Umugoroba uba wihariye wo Kuramya no Guhimbaza Imana wisanzuye Utegurwa na Luc Buntu afatanyije n’itsinda one 33band, buri wa 5 wanyuma w’ukwezi bise Audience of one hateganyijwemo kuramya Imana mu buryo bushya nkuko buri gihe habaye iki gikorwa hagaragaramo uburyo bushya bwo kuramya no guhimbaza Imana. Ni kuri uyu wagatanu taliki ya 26/02/2016.
Mukiganiro twagiranye na Luc Buntu akaba yaragize byinshi adutangariza bijyanye na Audience of one aho yatangiye adusobanurira zimwe mu ntego zu uyu mugoroba uba wiganjemo kuramya Imana cyane yatangiye agira ati : “ Intego yacu iracyari iyo kugira Imana intumbero yacu mugihe turi kuramya tutemereye ikintu icyo arico cyose cyangwa umuntu uwo ariwe wese n’impamvu iyo ariyo yose yaba afite kuturangaza.”
Luc Buntu yakomoje no ku cyerekezo cya Audience of one muri uyu mwaka wa 2016aho yagize ati : “ Icyerekezo cya Audience of one mu mwaka wa 2016 kuri muri Matayo 17:1-9. Cyane cyane umurongo wa 4: ” Petero abwira Yesu ati “Mwami, ni byiza ubwo turi hano: nushaka, ndaca ingando eshatu hano, imwe yawe, indi ya Mose, indi ya Eliya.”.
Yakomeje agira ati : “Icyo turigushishikariza abantu n’uguca ingando bagatura mu bwiza bw’Imana biciye mu kwitoza ubuzima bwo kuramya Imana basenge, biga ijambo ryayo kandi banagira umwete wo guterana na bayiramya mu kuri no mu mwuka. Bakagandukira icyo Imana izajya ibahishurira buri munsi kuri yo n’ibyo ibashakaho.”
Twifuje kumenya ubutumwa buri Kumutima we yagenera Abanyarwanda muri rusange byumwihariko Abakunda kuramya Imana Luc ati : “ Nkomeje gushishikariza abantu ko kuramya Imana bitagarukira ku ndiririmbo turirmbira Imana n’indi migenzo dukora mumatorero iyo twateranye. Kuramya Imana byuzuzwa no kuyigandukira mu myifatire, ibyiyumviro n’imyumvire (mentality), ibyemezo n’amahitamo ya buri munsi. Buri muramyi w’ukuri wese akwiriye kwera imbuto zikwiriye abihanye bamaze kumenya Imana.”.
Muratumiwe mwese kuri uyu wa 5 kuri Solace Ministries hirya ya Hotel Novotel Kacyiru , amasaha ni saa 06:00 za nimugoroba .
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Igitaramo Byumvuhore azaririmbamo mu Mujyi wa Kigali cyiswe ‘Inkera y’umubano’, kizaba kuwa 30 Ukuboza 2016, cyateguwe na Ruremire Focus uzwi cyane mu ndirimbo zifite umudiho gakondo wa Kinyarwanda.
Ruremire yaherukaga gutegura igitaramo gikomeye mu mpera za 2014, icyo gihe nabwo yaririmbanye na Byumvuhore, Cécile Kayirebwa na Beni Ngabo Kipeti. Baririmbiye mu bice bitandukanye by’igihugu mu bitaramo byahuruje abantu ibihumbi kuva ku bakibyiruka kugeza ku basheshe akanguhe.
Yateguye ikindi gitaramo kizaba kuwa 30 Ukuboza 2016, aho azafatanya na Byumvuhore Jean Baptiste usanzwe atuye mu Bubiligi, Masamba Intore, Ben Kipeti n’abandi baririmbyi bakomeye bataratangazwa.
Ruremire umaze iminsi azenguruka mu bitaramo muri Autriche na Australia yasoreje urugendo rwe mu Bubiligi aho yabonaniye na mugenzi we Byumvuhore banoza iby’igitaramo bazahuriramo.
Uyu muhanzi yabwiye IGIHE ko bemeranyije bidasubirwaho ko bazaririmbana ndetse ngo icy’uyu mwaka kizaba gifite imbaraga kurusha ibyabaye mu mwaka wa 2014.
Yagize ati “Byumvuhore twamaze kwemeranya ko azaza kuko twabonaniye mu Bubiligi, hari n’abandi bahanzi bakomeye nkivugana na bo. Abari mu Rwanda bo navuga ko hafi ya bose twamaze kwanzura ko bazamfasha barimo Masamba Intore na Kipeti. Abasigaye nzagera igihe cyo kugaruka mu Rwanda twaramaze kubinoza neza.”
Yongeraho ati “Mu byo ahishiye Abanyarwanda ni uko iki gitaramo yagishyizemo ingufu, umudiho uzaba ari umudiho ku buryo abakunzi b’umuziki bazashira ipfa n’imbeho mu nda. Afite indirimbo nshya yifuza kuzaririmba bwa mbere nagera i Kigali, hari byinshi bishya afite abantu batarumva ku buryo muri icyo gitaramo bizaba bimeze neza.”
Byumvuhore afite indirimbo nshya nyinshi atarasohora azaririmba bwa mbere i Kigali, zirimo iyo yahaye IGIHE yitwa ‘Nanjye Ndaje’ iri mu njyana ituje igaherekezwa n’uruvange rw’imirya ya gitari ari nabyo bikunze kwiganza mu bihangano bye.
Yavuze ko azagera i Kigali kuwa 18 Ukuboza 2016 aje kwitegura igitaramo azakora mu mpera z’uyu mwaka ari nacyo gikomeye kurusha ibyo yakoze byose.